=== Variationer ===
Digtet har varieret en smule imellem de udgivne versioner, som følge af Jensens redigering og fejl.
En redigering mellem 1904 og 1906 versionerne er en ombytning af de tre sidste linjer i strofe 13.
Her hed det oprindeligt:<ref name=autogeneret2>Jensen (2006) bind 2, side 83-84.</ref>
<poem style="margin-left: 1em">
Se dig ud, smøg din vise Pibe
I sphinxforladte Memphis,
Hank rolig op i Gummistøvlerne.
</poem>
[[Fil:Riverboats at Memphis.jpg|thumb|Riverboats, [[Memphis (Tennessee)|Memphis]], cirka 1906.]]
I senere versioner flyttes "Hank rolig"-linje op, så "I sphinxforladte Memphis" kommer til at stå sidst.
En anden og mindre redigering forekommer i 9. strofe om jomfruen "med en Mine som om hun kendte dig".
I den oprindelige 1904-udgave stod der "blik" i stedet for "mine", det vil sige "med et Blik, som om hun kendte dig."
I 11. strofe føjes i 1906-udgaven et ekstra bydeformsudsagnsord ind. Der stod oprindeligt "Og se nu, hvor [[Mississippifloden|Mississipi]]". Det forstærkes til "Og se nu, se hvor Mississippi" og flodens navn blev stavet rigtigt.<ref name=autogeneret2 />
Litteratur Kultur